Blancha, Dei gratia Francorum regina, notum facimus universis tam presentibus quam futuris quod nos, pro salute et remedio animę nostrę et salute animi karissimi filii nostri Ludovici, regis Francorum illustris, nec non et pro salute animarum bonę memorię regis Ludovici, domini nostri, regis Alfonsi, genitoris nostri, reginę Alyenor, genitoris nostrę, et aliorum antecessorum nostrorum, de assensu et voluntate ipsius filii nostri regis, dedimus dilectis nostris abbati et conventui Cistercii ad sustentationem capituli generalis, in puram et perpetuam elemosinam XLta libras Parisiensium annui redditus, percipiendas singulis annis in prepositura nostra Meledunensis, in crastino Assumptionis Beatę Marię. Unde precepimus et mandamus ut qui prepositus Meledunensis pro tempore fuerit, dictas XLta libras eis, sine difficultate, persolvat termino prenominato. Quod ut perpetuę stabilitatis robur obtineat, presentem cartam sigilli nostri munimine fecimus roborari. Actum apud Vietellum, anno Domini M°CC°XL°IIII° mense septembri.